Kuuetuhandeline

**Kuuetuhandeline mäetipp** ehk **kuuetuhandeline** (inglise keeles *six-thousander*) on mäetipp, mille kõrgus jääb vahemikku 6000–7000&nbsp;m.

Mäetippe kõrgusega üle 6000 meetri leidub vaid kahes maailmajaos – Aasias ja Ameerikas, geoloogilises mõttes asuvad nad Euraasia, India, Põhja-Ameerika ja Lõuna-Ameerika laamal.

Põhja-Ameerikas paikneb vaid üks kuuetuhandeline – Alaska ahelikus Denali (6190&nbsp;m). Selle tippu roniti esimest korda 1913. aastal. Lõuna-Ameerikas Andides on kuuetuhandelisi sadakond, neist 13 tippu kõrgusega üle 6500 meetri.

On teada, et inkad ronisid kõrgete mägede otsa, näiteks 1500. aasta paiku Llullaillaco vulkaani (6739&nbsp;m) tippu Tšiili ja Argentina piiril. Ka on tõenäoline, kuid mitte kindel, et inkad tõusid Ameerika kõrgeima mäe Aconcagua (6960&nbsp;m) tippu juba enne eurooplaste tulekut. Alpinistidest ronis Aconcagua tippu esimesena Matthias Zurbriggen 1897. aastal.

Himaalaja ja Karakorami kõrgmägesid uurisid esimestena britid sõjalis-strateegilistel kaalutlustel. Kaardistamise käigus tõusti ka mägede tippu.

1855. aastal üritasid Aasia uurijad Adolf ja Robert Schlagintweit tõusta koos kandjatega Uttarakhandis Kameti (7756&nbsp;m) tippu, kuid pidid kõrgusel 6785&nbsp;m tagasi pöörduma. 1862. aastal ronis Survey of India üks indialasest kaastöölisi Himachal Pradeshi kõrgeima mäe Shilla tippu. Tollal arvati, et selle mäe kõrgus on üle 7000 meetri, kuid hilisemad mõõtmised andsid mäetipu kõrguseks 6132 meetrit.

1883. aastal toimus esimene alpinistlik mägiekspeditsioon Himaalajasse. William Grahami juhtimisel tõusti mitme mäe tippu. Peetakse üsna tõenäoliseks, et Graham koos kaaslastega tõusis katsel Kabru (7412&nbsp;m) tippu jõuda kõrgusele üle 7300 meetri.

Eesti alpinistid ronivad kõrgmäestikes alates 1960. aastast. Samal aastal esmavallutati Pamiiris kuuetuhandeline nimetu mäetipp, mis nimetati Estonia mäetipuks (6211&nbsp;m). 1982. aastal tehti esmatõus Pamiiris kahele nimetule kuuetuhandelisele, mis nimetati Tartu ülikool 350-ks (6258&nbsp;m) ja Parroti mäetipuks (6230&nbsp;m). 1984. aastal Pamiiris esmavallutatud nimetu kuuetuhandeline nimetati Tallinna mäetipuks (6047&nbsp;m). 2010. aastal tõusid Eesti alpinistid Hiinas Xinjiangis Kunluni mäestikus kuuetuhandelise Lazio mäe (6045&nbsp;m) tippu uut marsruuti mööda.

## [[Himaalaja]] kuuetuhandelisi
#### Kuuetuhandelisi [[India]]s

*Rishi Pahar (6992&nbsp;m), Uttarakhand
*Thalay Sagar (6984&nbsp;m), Uttarakhand
*Kedarnath Main (6968&nbsp;m), Uttarakhand
*Langpo (6965&nbsp;m), Sikkim
*Saraswati Parvat I (6940&nbsp;m), Uttarakhand
*Sri Kailash (6932&nbsp;m), Uttarakhand
*Kalanka (6931&nbsp;m), Uttarakhand
*Chorten Nyima Ri (6927&nbsp;m), Sikkim
*Saf Minal (6911&nbsp;m), Uttarakhand
*Panchchuli II (6904&nbsp;m), Uttarakhand

#### Kuuetuhandelisi [[Nepal]]is

*Machapuchare (6993&nbsp;m)		
*Kang Guru (6981&nbsp;m)			
*Dorje Lakpa (6966&nbsp;m)		
*Kanjiroba (6883&nbsp;m)			
*Kubi Gangri (6859&nbsp;m)			
*Jethi Bahurani (	6850&nbsp;m)		
*Ama Dablam (6812&nbsp;m)		
*Kangtega (6782&nbsp;m)		
*Cho Polu (6735&nbsp;m)		
*Changla (6721&nbsp;m)		
*Lingtren (6714&nbsp;m)		

#### Kuuetuhandelisi [[Hiina]]s

*Bukadaban Feng (6860&nbsp;m), Qinghai • Xinjiang	 
*Kubi Gangri (6859&nbsp;m), Tiibet	
*Chakragil (6760&nbsp;m), Xinjiang	
*Lingtren	(6749&nbsp;m), Tiibet		
*Kawagarbo (6740&nbsp;m), Yunnan	
*Changla (6721&nbsp;m), Tiibet 		
*Mount Kailash (6638&nbsp;m), Tiibet		
*Khumbutse (6636&nbsp;m), Tiibet	

#### Kuuetuhandelisi [[Pakistan]]is
*Chongra Peak (6830&nbsp;m)		
*Ganalo Peak (6606&nbsp;m)

## [[Karakoram]]i kuuetuhandelisi

*Laila Peak (6986&nbsp;m), Pakistan
*Mount Lakshmi (6983&nbsp;m), Jammu ja Kashmir, India
*Karun Kuh (6977&nbsp;m), Pakistan	
*K7 (6934&nbsp;m), Pakistan	
*Beka Brakai Chhok (6882&nbsp;m), Pakistan	
*Vigne Peak (6874&nbsp;m), Pakistan
*Dut Sar (6858&nbsp;m), Pakistan		
*Angel Sar (6858&nbsp;m), Pakistan	
*Latok III (6850&nbsp;m), Pakistan
*Kunchang Kangri (6801&nbsp;m), Pakistan

## [[Transhimaalaja]] kuuetuhandelisi
*Kangrinboqê (6638&nbsp;m), Tiibet, Hiina

## [[Hindu Rāj]] mäetipud kõrgusega üle 6500 m

*Koyo Zom (6871&nbsp;m), Pakistan
*Thui I (6660&nbsp;m), Pakistan
*Gul Lasht Zom (6657&nbsp;m), Pakistan
*Buni Zom (6550&nbsp;m), Pakistan
*Thui II (6523&nbsp;m), Pakistan
*Ghamubar I (6518&nbsp;m), Pakistan

## [[Hindukuš]]i kuuetuhandelisi
*Ghuchhar Sar (6249&nbsp;m), Pakistan
*Garmush (6244&nbsp;m), Pakistan
*Blatts Jaz (6191&nbsp;m), Pakistan
*Thui Zom (6158&nbsp;m), Pakistan

## [[Pamiir]]i kuuetuhandelisi

*Istiklol (6940&nbsp;m), Tadžikistan
*Venemaa mäetipp (6875&nbsp;m), Tadžikistan
*Moskva mäetipp (6785&nbsp;m), Tadžikistan
*Karl Marxi mäetipp (6726&nbsp;m), Tadžikistan
*Kurumdy (6614&nbsp;m), Tadžikistan • Kõrgõzstan
*Garmo (6595&nbsp;m), Tadžikistan
*Engelsi mäetipp (6510&nbsp;m), Tadžikistan
*Koh-e Pamir (6320&nbsp;m), Afganistan
*Tartu ülikool 350 (6258&nbsp;m), Tadžikistan 
*Nõukogude Ohvitseride mäetipp (6233&nbsp;m), Tadžikistan
*Parroti mäetipp (6230&nbsp;m), Tadžikistan
*Läti mäetipp (6218&nbsp;m), Tadžikistan • Kõrgõzstan
*Estonia mäetipp (6211&nbsp;m), Tadžikistan • Kõrgõzstan
*Vudor (6132&nbsp;m), Tadžikistan
*Põhja-Muzkuli mäetipp (6128&nbsp;m), Tadžikistan
*Majakovski mäetipp (6095&nbsp;m), Tadžikistan
*Pahhor (6083&nbsp;m), Tadžikistan
*Leedu mäetipp (6080&nbsp;m), Tadžikistan
*Tallinna mäetipp (6047&nbsp;m), Tadžikistan
*Euleri mäetipp (6022&nbsp;m), Kõrgõzstan

## [[Kunlun]]i kuuetuhandelised üle 6500 m
*Ulugh Muztagh (6973&nbsp;m), Xinjiang • Tiibet
*Bukadabang Feng (6860&nbsp;m), Xinjiang
*Yurung Shan I (6778&nbsp;m), Xinjiang • Tiibet
*Yurung Shan II (6767&nbsp;m), Xinjiang • Tiibet
*Kotaklik Shan (6580&nbsp;m), Xinjiang

## [[Tian Shan]]i kuuetuhandelisi
*Erkindik (6073&nbsp;m), Kõrgõzstan

## [[Andid]]e mäetipud kõrgusega üle 6500 m

*Aconcagua (6961&nbsp;m), Argentina (1897) 
*Ojos del Salado (6893&nbsp;m), Argentina • Tšiili (1937)	
*Monte Pissis (6792&nbsp;m), Argentina (1937)	
*Huascarán (6768&nbsp;m), Peruu (1932)	
*Bonete (6759&nbsp;m), Argentina (1971)	
*Tres Cruces (6758&nbsp;m), Argentina • Tšiili (1937)	
*Llullaillaco (6739&nbsp;m), Argentina • Tšiili (1500. aasta paiku)	
*Mercedario (6720&nbsp;m), Argentina (1934)	
*Walter Pencki vulkaan (6658&nbsp;m), Argentina	(1970)
*Incahuasi (6638&nbsp;m), Argentina • Tšiili (1913)	
*Yerupajá (6634&nbsp;m), Peruu (1950)	
*Tupungato (6570&nbsp;m), Argentina • Tšiili (1897)	
*Sajama (6542&nbsp;m), Boliivia (1930)	

## Kuuetuhandelised, mis on riikide kõrgeimad mäetipud
*Aconcagua (6959&nbsp;m) – Argentina, Lõuna-Ameerika
*Ojos del Salado (6893&nbsp;m) – Tšiili, Lõuna-Ameerika
*Huascarán (6768&nbsp;m) – Peruu, Lõuna-Ameerika
*Sajama (6542&nbsp;m) – Boliivia, Lõuna-Ameerika
*Chimborazo (6267&nbsp;m) – Ecuador, Lõuna-Ameerika
*Denali (6168&nbsp;m), Ameerika Ühendriigid, Põhja-Ameerika

## Vaata ka
*Viietuhandeline
*Seitsmetuhandeline
*Kaheksatuhandeline